Qərbi Roma imperatorları İtaliyada ağalıq edən german tayfa başçılarının əlində oyuncağa çevrilmişdilər. Nəhayət, 476-cı ildə bu tayfalardan birinin başçısı sonuncu imperatoru taxtdan saldı. Beləliklə, Qərbi Avropada quldarlıq quruluşuna əsaslanan son dövlət süqut etdi. Buna görə də Qərbi Roma imperiyasının süqut etdiyi 476-cı il qədim dünya tarixinin sonu hesab olunur. Roma Aralıq dənizi sahillərində ən iri şəhər olmaqla yanaşı, qədim dünyanın mədəniyyət mərkəzlərindən biri olmuşdur. Vandallar Romanı iki həftə qarət etdilər. Heykəllər sındırılır, kitablar məhv edilir, evlər yandırılırdı. On minlərlə romalı öldürüldü və qul edildi. Vandalların törətdiyi dağıntılar o qədər dəhşətli idi ki, o vaxtdan "vandal" sözü vəhşi, mədəniyyət abidələrini, şəhərləri və kəndləri dağıdan qəddar adamlara deyilir. |  | Hun döyüşçüsü
| Romaya hücum etmiş hunlarla vandalları müqayisə edin.
| Avropada quldarlıq quruluşunun dağılmasını şərtləndirən amilləri müəyyən edin.
| Qərbi Roma imperiyasının süqutuna səbəb olan amillər hansılar idi?