Türküstanda qədim yaşayış məskəni Pazırıq kurqanından tapılmış keçə üzərindəki təsvirin fraqmenti |  | Sibirdən Qara dənizin şimalınadək uzanan ərazilərdə yüzlərlə kurqan tipli tarixi abidələrə indi də rast gəlinməkdədir. Arxeoloqlar bu kurqanların bir neçəsində araşdırmalar aparmışlar. Rastlaşdıqları zəngin mədəniyyət isə onları heyrətləndirmişdi. Məsələn, Altay dağlarının cənub ətəklərində Pazırıq vadisində yerləşən kurqanların birindən e.ə. V yüzilliyə aid xalça tapılmışdır. Bu xalça hazırda dünyanın ən qədim xalçası hesab edilir. Pazırıqdan həmçinin üzərində döymə olan mumiyalanmış cəsədlər, sənətkarlıq məmulatları, ipək və keçə parçalar, ölülərlə birlikdə dəfn edilmiş 10-dan artıq atın sümüyü də tapılmışdır. Kədər əlaməti olaraq atların quyruqları və yalları kəsilirmiş. Pazırıq kurqanında tapılmış camlar