İran döyüşçülərinin saray divarları üzərində təsviri Sənətkarlıq Farslar bədii sənətkarlığa üstünlük verirdilər. Abidələr üzərində ev və vəhşi heyvanların (qoç, öküz, aslan, qaban və s.) realist təsvirləri çəkilirdi. Əhəmənilər dövlətində yüksək keyfiyyətə malik şüşədən və saxsıdan ibarət kasalar, vazalar, müxtəlif yemək qabları hazırlanırdı. Belə qablar hətta Yunanıstanda da yüksək qiymətləndirilirdi. Yazı Böyük bir dövləti idarə edən əhəmənilər inkişaf etmiş bir yazı sisteminə ehtiyac duyurdular. Qədim Şərqin mədəni nailiyyətlərinə sahiblənən farslar Mesopotamiyada yaradılmış mixi yazını mənimsədilər. Farsların istifadə etdikləri işarələrin görünüşü babillilərin mixi yazı işarələrinə bənzəyirdi. Lakin səsləri təyin etmək prinsipi tamamilə fərqli idi. Hər bir söz və ya hər heca xüsusi bir işarə ilə təyin olunurdu. Bu işarələrlə hökmdar fərmanları, qanunları yazıya alınırdı. Bunlardan ən məşhuru Bisütun qaya kitabəsidir. Astronomiya Əhəmənilər Ay təqvimi də yaratmışdılar. Onlar ili 354 günə və 12 aya bölmüşdülər. Qədim fars təqviminə görə, il Günəş ilindən 11 gün qısa idi. Hər üç ildən bir Ay və Günəş təqvimi arasındakı fərq 33 günə çatırdı. Bu fərqi aradan qaldırmaq üçün isə on üçüncü ay əlavə edilirdi. Ay adları kənd təsərrüfatı işlərinə uyğun seçilirdi. |  | Öküz fiqurlu sütun başlığı
| İran mədəniyyəti ilə Babil və Aşşur mədəniyyətləri arasında hansı oxşarlıqlar var? Bu oxşarlığın səbəbi nədir?
Bisütun qaya kitabəsi
| Bisütun qaya kitabəsi haqqında məlumat toplayın.
| Sizcə, ay adlarının kənd təsərrüfatı işlərinə uyğun seçilməsinin səbəbi nə ola bilər?