İskitlərə məxsus üçtilli ox ucluğu
| Təkərin əhəmiyyətini izah edin və fikrinizi əsaslandırın.
|  | İskitlər at üstündə ox atmaqda çox mahir idilər. Buna görə də çox vaxt uzaq məsafədən döyüşə üstünlük verirdilər. Oxları 500-800 metr arası məsafəyə uçur, metaldan hazırlanan üçkünc ox ucluqları isə istənilən zirehi dəlib keçirdi. Qılınc, mizraq, balta və kəməndlə də silahlanan iskitlər müxtəlif döyüş taktikalarından: "Turan taktikası" ("Qurd oyunu"), "Yandırılmış torpaq taktikası" və s. istifadə etmişlər. İskit kurqanlarından müxtəlif silahlar, ox ucluqları və at skeletləri tapılmışdır. Təsərrüfat həyatı Çindən Dunay çayınadək geniş ərazilərə köç edən iskitlər mal- darlıq, əkinçilik və sənətkarlıqla məşğul olmuşlar. Maldarlar, əsasən, qoyun, maral və at bəsləyirdilər. Əkinçiliklə məşğul olan iskitlər isə taxıl və dənli bitkilər becərirdilər. Taxıl məhsulları yu- nanlara satılırdı. İskit kurqanlarından tapılan zərgərlik məmulatları sənətkarlığın yüksək inkişafından xəbər verir. İskitlər dörd və ya altı təkərli arabalar üzərində qurulan iki və ya üç otaqlı evlərdə yaşayırdılar. Bu yeriyən evlərin üstü keçə və su keçirməyən digər materiallarla örtülürdü. Arabalar atlara və ya öküzlərə qoşulurdu. At iskitlərin köçəri təsərrüfat həyatında mühüm rol oynayırdı. İskitlər at əti yeyir, at südü içir, qurudulmuş süddən isə "qurut" adlı qida məhsulu hazırlayırdılar.