"Avesta"dan bir parça: Zərdüşt kahinləri Zərdüştün "Harada yaxşıdır?" sualına Hörmüzdün cavabı: "Həqiqətən, orada ki, ey Spitama Zaratuştra (Zərdüşt), nə zaman ki dindar ər əlində odun, ağac budaqları, süd, həvəng (qab), dinə inam barədə müqəddəs söz deyə-deyə ... (İlahiyə) müraciət edərək hərəkət edir. ...Orada yaxşıdır ki, mömin ər ev tikmişdir, onu odla, südlə, arvad-uşaqla, ev heyvanları sürüsü ilə təmin etmişdir. ...Orada yaxşıdır ki, nə zaman ki xeyli əkirlər, taxıl, ot, barlı bitkilər becərirlər, susuz yerə su çəkirlər, bataqlığı qurudurlar, ... çoxlu buynuzlu xırda və iri heyvan saxlayırlar". |  | Din Midiya hökmdarı Astiaqın dövründən etibarən zərdüştilik Ön Asiyada əsas dinlərdən birinə çevrildi. E.ə. VII yüzillikdə meydana gəlmiş bu dinin müqəddəs kitabı "Avesta"dır. Zərdüşt təlimi xeyirxahlığı, səxavəti, doğruluğu təbliğ edir, insanları zülm və qanunsuzluqdan çəkinməyə çağırır. Zərdüştilikdə baş ilahi qüvvə Hörmüzddür. Hörmüzd xeyiri təmsil edir. Zərdüşt dininə inananlar odu müqəddəs sayır və onun nuruna sitayiş edirdilər. İncəsənət Persepol Əhəmənilər dövrünün memarlığı Qədim İran mədəniyyətinin nailiyyətlərindən biridir. Pasarqad, Persepol, Suz şəhərlərindəki saray kompleksləri, Bisütun qayaüstü relyefləri və müasir Nəqşi-Rüstəmdəki (Persepoldan bir qədər aralı) Əhəməni hökmdarlarının türbə tipli abidələri Əhəməni memarlığının əzəmətli abidələridir. Pasarqad şəhəri geniş bir düzənlikdə, dəniz səviyyəsindən xeyli yüksəklikdə yerləşirdi. Fars maddi mədəniyyətinin ən qədim abidəsi olan şəhərin binaları hündür bir meydançada ucaldılmışdır. Binalar tək daş relyeflərlə deyil, həm də bizə gəlib çatan rəngli plitələrlə, rəsm əsərləri, taxta oymalar və fil sümükləri ilə bəzədilirdi. Hökmdar sarayları parklar və bağlar arasında yerləşirdi. Gözəlliyi ilə diqqət çəkən Pasarqadın, bəlkə də, ən diqqətçəkən abidəsi bu günə qədər gəlib bizə çatmış II Kirin dəfn olunduğu məqbərədir.
| Mövcud mənbə əsasında Midiya və ya Əhəməni dövlətlərinin təsərrüfat həyatı haqqında hansı məlumatı əldə etmək mümkündür?