| Böyük İpək yolunun keçdiyi ərazilərdə hazırda hansı dövlətlərin yerləşdiyini müəyyən edin.

Böyük İpək yolu Makedoniyalı İskəndərin işğalları Qərb və Şərq ölkələri arasında iqtisadi bağların da yaranmasını sürətləndirdi. Asiyadan Avropaya uzanan ticarət yolları o dövrdə mövcud olan dövlətləri qan damarları kimi bir-birinə birləşdirirdi. Xan sülaləsi hökmdarlarının işğalları e.ə. II yüzillikdə Çinin də dünya ticarət yollarına çıxışını təmin etdi. Beləliklə, Çindən Aralıq dənizi sahillərinə, oradan isə Avropaya uzanan və Böyük İpək yolu adlandırılan karvan yolu fəaliyyətə başladı. Çinli sənətkarların hazırladığı müxtəlif məhsullar bu yolla dünya ölkələrinə satılırdı. Xüsusilə ipək parçalar dünya ölkələrində yüksək qiymətləndirilirdi. Çinlilər ipək istehsalının sirrini gizli saxlayır və ipək ixracından böyük mənfəət əldə edirdilər. Böyük İpək yolunun əsas istiqamətlərindən biri də Azərbaycandan keçirdi. Bu yol dövlətləri, xalqları birləşdirir, mədəniyyətlərarası əlaqələrdə mühüm rol oynayırdı. |  |
| İpək yolunun Azərbaycandan keçməsi hansı iqtisadi-mədəni əhəmiyyət daşıyırdı?
| Böyük İpək yolu haqqında məlumat toplayın, onun iqtisadi-siyasi və mədəni əhəmiyyətini təsvir edin.