| "... Aşşur şahı, sənin dindarların yatıb, döyüş- çülərin yıxılıb. Sənin xalqın dağlara səpələnib, onları bir araya gətirə bilən yoxdur... Sənin haqqında eşidənlər əl çalıb alqışlayır, çünki sənin daim olan zülmünü kim görməyib ki?" Peyğəmbər Nahumun kitabı

Midiya ordusu aşşurlar üçün müqəddəs sayılan Aşşur şəhərini hücumla tutdu, qarət edib dağıtdı. Aşşurların yüzilliklər boyu Ön Asiya xalqlarından qarət edib öz məbədlərində saxladıqları ölçüyəgəlməz sərvəti talan edildi. E.ə. 612-ci ildə Midiya və Babil orduları Aşşurun sonuncu paytaxtı - "Aslanlar yuvası" Ninevanı tutaraq şəhəri talan etdilər, dağıdıb yandırdılar. Aşşur hökmdarı özünü sarayının alovları içinə ataraq öldürdü. Yüzilliklər boyu başqa xalqlara məhrumiyyətlər yaşatmış, zülmə məruz qoymuş dövlət az sonra süqut etdi. Onun ərazisi qaliblər arasında bölündü. |  |

|  | Ninevanın süqutu