Sarısarıqlıların üsyanı Qırmızıqaşlı üsyançı |  | Xan sülaləsini “yıxan” üsyanlar İstilaçı müharibələr zamanı əsir götürülənlər qul edilirdi. Onların saçları qırxılır, alınlarına və ya üzlərinə damğa vurulurdu. Ağır vergiləri və icarə borclarını ödəyə bilməyən kəndlilər də ailəsi ilə birlikdə qula çevrilirdi. Tezliklə Çini xalq üsyanları bürüdü. Belə üsyanlardan biri eranın I yüzilliyinin başlanğıcında baş verdi. Üsyançılar hökmdar döyüşçülərindən fərqlənmək üçün qaşlarını qırmızı rəngə boyayırdılar. Buna görə bu üsyanı "Qırmızıqaşlılar" üsyanı adlandırmışlar. Daha böyük üsyan isə 184-cü ildə baş vermişdi. Üsyançılar başlarına sarı sarıq bağlayırdılar. Buna görə onları "Sarısarıqlılar" adlandırırdılar. Bu üsyan 20 ildən artıq davam etdi. Üsyan çətinliklə yatırıldı. Lakin Xan sülaləsi zəiflədi və III yüzilliyin əvvəllərində süqut etdi. Çin yenidən xırda dövlətlərə parçalandı.
| Çində baş verən üsyanların məğlubolma səbəblərini araşdırın.