"...Bu vaxt Motun (Mete) özünü məğlub kimi göstərərək qaçdı və Xan ordusunu özünə tərəf çəkdi. Xan ordusu Motunun arxasınca hərəkət edərək hücuma keçdi. Motun ən yaxşı əsgərlərini pusquda gizlətmiş, zəifləri qabağa çəkmişdi. Bunu görən Xan ordusu tamamilə piyada olan 320 min əsgərlə hsi-unqları (hunları) təqib etməyə başladı. ...Motun sayı 300 min olan seçmə atlı ordusunu imperator Kao-tinin üzərinə salaraq onu Pai-tenq dağında mühasirəyə aldı". Əkbər N.Nəcəf, "Hun minilliyi" əsərindən
| Mənbədə təsvir edilən döyüş üsulu sizə hansı taktikanı xatırladır?
Çin üzərinə də yürüşləri davam etdirən Mete tanhu Çini asılı vəziyyətə saldı. Məğlub olan Xan hökmdarı hər il xərac ödəməyə və Çinin şimal ərazilərini Hun dövlətinə verməyə məcbur oldu.
| Süvari ordusunun onluq, yüzlük və minlik dəstələrə bölünməsinin hansı üstünlükləri var idi? Fikirlərinizi əsaslandırın.
|  | Mete
| Xəritəyə əsasən Qədim Hun imperiyasının malik olduğu ərazilərdə indiki dövrdə hansı dövlətlərin yerləşdiyini müəyyən edin.