| Yunanıstanın dənizlərlə əhatə olunması əhalidə hansı bacarıq və vərdişlərin formalaşmasına səbəb olmuşdur?
| Sizcə, Yunanıstanın təbii-coğrafi şəraitinin ölkə ərazisində vahid dövlətin yaranmasına nə kimi təsiri ola bilər?
| unanıstan Avropada, Balkan yarımadasının cənubunda yerləşir. Dağlıq ölkə olan Yunanıstan cənubdan Aralıq, qərbdən İon, şərqdən isə Egey dənizləri ilə əhatə
olunur. Ölkə ərazisi təbii cəhətdən üç hissəyə: Şimali, Orta və Cənubi Yunanıstana bölünür. Şimali və Orta Yunanıstanı bir-birindən ayıran dağlarda dar Fermopil keçidi var. Peloponnes yarımadasında yerləşən Cənubi Yunanıstanı Orta Yunanıstandan dəniz körfəzləri ayırır. Dağlar Yunanıstanı xırda vilayətlərə bölür. Bir vilayətdən digərinə ya dənizlə, ya da ki dağ cığırları ilə getmək olar. Qədim dövrlərdən burada yaşayan əhali əkinçilik, maldarlıq və balıqçılıqla məşğul olurdu. Krit-Mikena mədəniyyəti Egey dənizində çoxlu adalar vardır. Onlardan ən böyüyü Krit adasıdır. Avropada ilk dövlət e.ə. III minillikdə Kritdə yaranmışdı. Kritlilər əkinçilik, maldarlıq və balıqçılıqla məşğul olurdular. Gəmiçilik inkişaf etdiyi üçün burada böyük limanlar var idi. Krit Misir, Finikiya və Babillə ticarət əlaqəsi saxlayırdı. Sənətkarlar tuncdan silah, qızıldan bəzək əşyaları hazırlayırdılar.
| Xəritə əsasında Yunanıstanın coğrafi mövqeyi barədə danışın.