Misir ordusu döyüş zamanı Misir-Het müqaviləsinin indiki dövrə gəlib çıxmış (daş üzərində) hissələri * Sülalə qohumluq və varislik hüququna əsasən taxtda ardıcıl bir-birini əvəz edən, eyni soydan olan hökmdarlar sırasıdır. E.ə. VI yüzilliyə aid Əhəməni möhürü. Əhəməni hökmdarı II Kambizin Misir fironunu cəzalandırması |  | III Tutmosdan sonra Misirin Ön Asiyada mövqeyi zəifləməyə başladı. E.ə. XIII yüzillikdə II Ramzes hakimiyyətə gəldi. O, Misirin əvvəlki qüdrətini bərpa etmək üçün yürüşlərə başladı. Afrikada Misir hakimiyyətinə qarşı qalxan üsyan və hücumları yatırdıqdan sonra II Ramzes Ön Asiya üzərinə yeridi. Burada güclü dövlət olan Het şahlığı ilə qarşılaşdı. Hər iki dövlət müharibədə əsas zərbə qüvvəsi kimi döyüş arabalarından istifadə edirdi. Müharibə böyük itkilərə gətirib çıxardı. Bu, sonda sülh müqaviləsinin bağlanması ilə nəticələndi. Müqaviləyə əsasən Fələstin və Finikiya Misirin hakimiyyəti altında qaldı, Suriya isə iki dövlət arasında bölündü. Müharibədən sonra II Ramzes ölkə daxilində böyük quruculuq işlərinə başladı. Onun göstərişləri əsasında suvarma sistemləri yenidən quruldu. Paytaxt Fiv şəhərində, ölkənin müxtəlif yerlərində saraylar, sərdabə və məbədlər tikildi. II Ramzes Misirin sonuncu qüdrətli hökmdarı oldu. Misir dövlətinin tənəzzülü E.ə. I minillikdə Misir dövləti getdikcə zəifləməyə başladı. Hakimiyyət uğrunda mübarizə gedir, hakim sülalələr* tez-tez dəyişirdi. Bunun nəticəsində ölkənin idarə olunması pisləşir, məmurların özbaşınalığı artırdı. Bu isə xalq arasında fironların nüfuzunun aşağı düşməsinə səbəb olurdu. Belə bir vaxtda Əhəməni dövləti Misiri işğal etdi. Bu müharibənin həlledici döyüşü e.ə. 525-ci ildə Pelusiyada baş verdi. Pelusiya qədim dövrlərdən Misiri qoruyan qala hesab edilir, "Misirin möhürü" adlanırdı. Pelusiya döyüşündə qalib gələn əhəmənilər Misiri işğal edib öz əyalətinə çevirdilər. Bununla da Misirdə yerli sülalələrin hakimiyyətinə son qoyuldu.