Konfutsi təlimi Qədim Çində elmi biliklərin genişlənməsi müdriklik sənəti olan fəlsəfənin də inkişafına səbəb olmuşdur. Bu baxımdan Konfutsi təlimi xüsusilə maraqlıdır. Bu təlimə görə, kiçiklər böyüklərə, uşaqlar valideynlərə, xalq isə hökmdara tabe olmalıdır. Çinli müdrikin fikrincə, əgər hökmdar, ata və oğul vəzifələrini düzgün yerinə yetirirsə, onda insanlar arasında əmin-amanlıq hakim olar. Konfutsi təbiətdəki nizamı cəmiyyətə də şamil etmişdir. Konfutsinin kəlamları ☑ Ağıllı insan uğursuzluğunun səbəbini özündə, nadan isə başqalarında axtarar. ☑ Nə axtardığını bilməyən nə tapdığını anlamaz. ☑ Kiçik uğurların arxasınca qaçsanız, böyük uğurları əldən qaçıra bilərsiniz. ☑ Yavaş addımlamağınız önəmli deyil, əsas odur ki, dayanmırsınız. ☑ Heç kim uğur nərdivanını əlləri cibində çıxmayıb. ☑ Düşünmədən öyrənmək faydasız, öyrənmədən düşünmək təhlükəlidir. |  |
|  | Konfutsinin fikirlərini ayrı-ayrılıqda müzakirə edin, özünüz üçün nəticə çıxarın.
|  | Sizcə, uğur qazanmaq üçün insanda hansı xüsusiyyətlər olmalıdır?