Beləliklə, Xuanxe çayı ram edilmişdir. Çay vadilərində insanlar bol su tələb edən çəltik becərmiş, maldarlıq və sənətkarlıqla da məşğul olmuşlar. Çin sənətkarlarının toxuduğu ipək parçalar, ağ gildən düzəltdikləri zərif çini qablar isə sonralar bütün dünyada məşhurlaşmışdır. Təsərrüfatın inkişafı və e.ə. VI yüzillikdə dəmir emalına başlanılması Çində ibtidai icma quruluşunun dağılmasına, yeni quldar dövlətlərin meydana gəlməsinə səbəb oldu.
| Çində quldar dövlətlərin meydana gəlməsini şərtləndirən başlıca amil nə idi?