Mixi yazı üçün vasitələr Şəkli yazı Şumer katibləri |  | Şəhərlərin yaranması mədəniyyətin sürətli inkişafına təkan verdi. Şumerlər yazı materialı kimi İkiçayarasında bol olan gildən istifadə edirdilər. Şumerlər gildən lövhələr hazırlayır və üzərində yazı yazırdılar. Məhz bu yazılar Şumer cəmiyyətinin inkişaf yolunu izləməyə imkan verir. Bu vaxta qədər şumerlərə məxsus minlərlə gil lövhələr tapılmışdır. Bu lövhələr şumerlərin elmi, dünyagörüşləri, ticarət müqavilələri və problemləri haqqında məlumat verir. Yazı Şumerlər ilk yazı mədəniyyəti yaradan xalqlardan biri hesab edilir. Onların yazıları e.ə. IV minillikdə meydana gəlmişdir. Şumerlərin ilk yazıları şəkli yazı idi. Lakin gil üzərində dairə, dalğalı xətlər və s. çəkmək çətin idi. Ona görə şəkillər işarələrlə əvəz olundu. Beləliklə, mixi yazı yarandı. Təhsil Dövlət inkişaf etdikcə onun gəlir və xərclərini, vergiləri hesablamaq, müxtəlif vəzifələrə təyin etmək üçün savadlı insanlar tələb olunurdu. Buna görə bütün şəhər-dövlətlərdə məktəblər fəaliyyət göstərirdi. Məktəblərdə təhsil ödənişli idi və ancaq oğlanlar təhsil alırdı. Məktəblərə ustad adlanan şəxs başçılıq edirdi. Ustad "məktəbin atası", şagirdlər isə "məktəbin oğulları" adlanırdı. Ciddi intizama əsaslanan dərs günü uzun çəkirdi.