Odun əldə edilməsi Buzlaşma insanları süni yolla od əldə etməyi öyrənməyə məcbur etdi. Bu dövrdə onlar çaxmaqdaşını bir-birinə vurmaqla, quru ağac budaqlarını sürtməklə od əldə etməyi öyrəndilər. Kəskin iqlim dəyişikliyi, qida əldə etməyin çətinləşməsi insanı daim düşünməyə, yeni üsullar axtarmağa məcbur etdi. Bu, insanların beyninin inkişaf etməsinə təkan verdi. Beləliklə, Üst Paleolit dövründə yeni, müasir insan tipi sayılan ağıllı insanın (Homo Sapiens) formalaşması başa çatdı. Ağıllı insanların digərlərindən əsas üstünlüyü onların düşünülmüş, əvvəlcədən planlaşdırılmış şəkildə fəaliyyət göstərməsi idi. Onlar ovçuluqda yeni üsullardan - pusqu ovçuluğu və xəndəkdən istifadə etməyə başladılar. Üst Paleolit dövrü |  | Qədim insan icması
| İnsan beyninin inkişafına hansı amillər təsir etmişdir?