Aşşur hökmdar sarayı
| Aşşur və Babil mədəniyyətlərinin Şumer mədəniyyətinin davamçısı olduğunu hansı faktlar təsdiq edir? Mətndən istifadə etməklə fikrinizi əsaslandırın.
|  | Babil və Aşşur xalqlarını Şumer mədəniyyətinin davamçıları hesab etmək olar. Bu xalqlar şumerlərdən qalma zəngin mədəniyyəti mənimsəyərək onu özlərinə uyğunlaşdıra bildilər. Mixi yazı bu xalqların əsas yazısı olaraq qalırdı. Babil astronomları Ay ili təqvimini təkmilləşdirə bildilər. Aşşurlar və babillilər də öz tanrılarına zikkuratlar ucaldırdılar. İncəsənət Aşşur və babillilərin əsas yenilikləri rəssamlıq və heykəltaraşlıqla bağlı olmuşdur. Minilliklər ərzində torpağın altında qalmış Aşşur şəhərləri arxeoloji qazıntılar nəticəsində işıq üzü gördükdə alimlər heyrətə gəlmişlər. Aşşur saraylarındakı qabarıq divar təsvirləri bədii zövq və təbiiliyi ilə hamını heyran qoymuşdur. Divar rəsmləri hökmdarların ov səhnələrini, saray həyatını, müharibələrdə qələbələrini əks etdirir. İkiçayarası əsatirlərinin əfsanəvi canlılarına - qanadlı öküz, qrifon və sfinks heykəllərinə üstünlük verilməsi Aşşur-Babil heykəltaraşlığının mühüm xüsusiyyəti idi. Memarlıqda əsas yeri saray və məbədlər tuturdu. Aşşur hökmdarları özlərini şöhrətləndirmək üçün yeni, möhtəşəm saray tikdirir, onu öz zövqlərinə uyğun divar rəsmləri, əsatir canlıları, rənglərlə bəzədirdilər. Saray həyat fəaliyyəti üçün lazım olacaq hər şeylə təmin olunurdu. Ona görə saray ayrıca bir şəhərə oxşayırdı. Oxla vurulduğu üçün pəncələri iflic olan və sürünən aslanın son nəriltisi