Din Romalılar çoxtanrılı dinə ibadət edirdilər. Baş tanrı Yupiter he- sab olunurdu. Sonralar Roma imperiyasının ərazisində xristianlıq dini yayılmağa başladı. Təktanrılı dinlərdən biri olan xristianlıq I yüzillikdə Fələstində meydana gəlmişdir. Bu dinin peyğəmbəri (Allahın elçisi) İsanın nitqləri Fələstində Roma hakimiyyətini sar- sıtmağa yönəlmişdi. Çünki o, insanları tək Allaha ibadət etməyə çağırırdı. Buna görə də romalılar İsanı tutub ağacdan düzəldilmiş xaç üzərində çarmıxa çəkdilər. İsanın davamçıları onu Xristos ("Allah tərəfindən seçilmiş"), özlərini isə xristianlar adlandırırdılar. Xristianlığın müqəddəs kitabı "İncil"dir. Xristian icmalarını birləşdirən və yepiskoplar (nəzarətçi) tərəfin- dən idarə olunan xristian təşkilatı yarandı. Ona kilsə deyilirdi. Romanın baş yepiskopu Papa adlanırdı. IV yüzillikdə xristianlara ibadət etməyə və məbədlər tikməyə icazə verildi. Bu da xristianlığın Romada rəsmi dinə çevrilməsinə gətirib çıxardı. Yunanların və romalıların mədəniyyətini antik (qədim) mədəniyyət adlandırırlar. Bu mədəniyyət Aralıq dənizi ölkələrində geniş yayılmış, başqa ölkələrə də təsir göstərmişdir. Antik mədəniyyət Avropa ölkələrinin mədəni inkişafı üçün əsas olmuşdur. |  |
| Sizcə, xristianlığın rəsmi din elan edilməsi Roma mədəniyyətinə necə təsir göstərmişdir?

Romada xaç suyuna çəkilmə mərasimi