Yunan-Əhəməni müharibəsi E.ə. V yüzilliyin əvvəllərində Avropada Yunanıstanın, Asiyada isə Əhəməni dövlətinin qüdrəti xeyli artdı. Əhəməni hökmdarı I Dara Kiçik Asiyadakı yunan şəhər-dövlətlərini və Egey dənizindəki adaları özünə tabe etdi. Yunanıstana hücum edən I Daranın qoşunları Afina yaxınlığındakı Marafon düzənliyinə çıxdılar. E.ə. 490-cı ildə burada baş vermiş döyüşdə yunanlar sayca üstün Əhəməni ordusunu məğlub etdi. Marafon döyüşü |  | Yunan döyüşçülərindən biri Marafon düzənliyindən Afinaya qədər olan 42 km məsafəni qaçaraq qələbə xəbərini çatdırmışdı. Lakin xəbəri verdikdən sonra ürəyi partlayıb ölmüşdü. Müasir dövrdə idman yarışlarındakı marafon qaçışı həmin döyüşçünün vətənpərvərliyini əbədiləşdirmək üçün keçirilir.