Sonuncu Qərbi Roma imperatorunun əsir alınması
Vandallar | Qot döyüşçüləri
|  | Qərbi Roma imperiyasının süqutu İmperiyanın bölüşdürülməsi hər iki dövlətin qüvvələrini zəiflətdi. Barbarların hücumları nəticəsində Qərbi Roma imperiyasının vəziyyəti daha da ağırlaşdı. Şərqdən Avropaya köç edən hunların hücumları qarşısında davam gətirməyən qot və vandal tayfaları imperiyanın ərazilərinə hücum etdilər. German tayfaları tədricən Qalliyanı, İtaliyanı, İspaniyanı tutdular və Şimali Afrikaya girdilər. V yüzilliyin ortalarında isə hunlar Romaya hücum etdilər. Sülh danışıqları aparmaq üçün hun hökmdarı Attilanın düşərgəsinə Roma papasının (din xadimi) başçılığı ilə nümayəndələr göndərildi. Onlar Attiladan Romanı öz himayəsinə götürməyi xahiş etdilər. Attila bu təklifi qəbul edib ordusu ilə geri çəkildi. 455-ci ildə vandallar Afrikadan İtaliyaya keçib Romanı asanlıqla tutub qarət etdilər.