Misir dövlətinin idarə olunması Qədim Misir dövlətində hökmdar firon adlanırdı. Dövlətdə bütün hakimiyyət onun əlində cəmlənmişdi. Firon qanunlar verir, qaydalar müəyyənləşdirir, ölkəni idarə etmək üçün canişin və məmurlar təyin edirdi. Çati adlanan ali məmur vəzifəsini fironlar, adətən, öz oğullarından birinə tapşırırdılar. Misir dövlətinin qüdrətli dövrü Fironların əsas dayağı yaxşı silahlanmış və təlim görmüş ordu idi. Misirin birləşdirilməsindən sonra fironlar dövlətin ərazisini genişləndirmək üçün hərbi yürüşlər təşkil edirdilər. E.ə. II minillikdə Misir özünün ən qüdrətli dövrünə çatdı. Firon I Tutmosun hakimiyyəti dövründən başlayaraq işğalçı yürüşlər Asiya qitəsinə yönəldi. Döyüşlərdə əldə edilən qələbələr və işğallar nəticəsində Misirə minlərlə əsir - qul gətirilmişdi. Misirdə qulları "canlı ölülər" adlandırırdılar. |  | I Tutmosun nəvəsi III Tutmos Aralıq dənizinin şərq sahillərində, Ön Asiyada* yerləşən Suriya, Fələstin və Finikiyanı yenidən işğal edib Misirə birləşdirdi. * Ön Asiya Avropalılar Asiya qitəsinin qərb hissəsini Ön Asiya adlandırırlar. Çünki avropalılar üçün Asiyanın önü - qabaq hissəsi buradan başlayır.