Aşşur döyüşçüləri
| Aşşur ordusunun qələbələrində nəyi daha əsas hesab edirsiniz? Fikirlərinizi əsaslandırmağa çalışın.
|  | Aşşur (Assuriya) dövləti Dəclə çayı sahilində salınan bu şəhər tanrı Aşşurun şərəfinə adlandırılmışdır. Əvvəllər kiçik ticarət şəhəri olan Aşşur tədricən güclü şəhər-dövlətə çevrildi. Aşşur şəhər-dövlətinin ilk yüksəlişi e.ə. II minilliyin ortalarında baş verdi. E.ə. VIII yüzillikdə orduda əsaslı dəyişiklik etdikdən sonra dövlət daha da gücləndi. Döyüş arabaları süvari - atlı hissələrlə əvəz olundu. Qoşundan öndə gedən kəşfiyyat dəstələri, ilk dəfə mühəndis qoşun hissələri və rabitə bölmələri yaradıldı. Əsas dəyişiklik isə ordunun ancaq peşəkar döyüşçülərdən təşkil olunması idi. Aşşur ordusu həm də dəmirdən hazırlanan silahlarla təchiz olunurdu. Güclü, peşəkar ordu yaradan Aşşur İkiçayarasını tamamilə özünə tabe edib, Ön Asiyanın digər ərazilərinə hücumlara başladı. Aşşur hökmdarları Suriyanı, Fələstini, Finikiyanı işğal edib dövlətin sərhədlərini Aralıq dənizi sahillərinə qədər genişləndirdilər. Misir və Urartu üzərində qələbələr Aşşurun mövqelərini möhkəmləndirdi. E.ə. VIII-VII yüzilliyin əvvəllərinə kimi Aşşur Ön Asiyanın ən güclü dövləti hesab edilirdi. Dövlətin paytaxtı Nineva adlanan yeni şəhərə köçürüldü.
| Şəkil əsasında Nineva şəhərini təsvir edin və mətn hazırlayın.