Əkinçilik, əsasən, suya yaxın yerlərdə, çayların ətrafında aparılırdı. Toplanan məhsulu saxlamaq üçün gildən qablar hazırlanırdı. Beləliklə, ilk sənət sahələrindən biri olan dulusçuluq meydana gəldi. Toxuculuq, göndəri işləmə sahələri də Yeni Daş (Neolit) dövründə ibtidai cəmiyyət həyatının mühüm yenilikləri idi.
| Əkinçiliyin və maldarlığın yaranmasının insanlar üçün əhəmiyyəti nə idi?
|  | Qəbilə icması

Tunc və Dəmir dövrü. İbtidai cəmiyyətin dağılması İnsanların istifadə etdikləri ilk metal mis olmuşdur. Lakin mis yumşaq metal olduğundan ondan düzəldilən alət və silahlar tez xarab olurdu. Ona görə alət düzəldən zaman misi əridib ona digər metallar əlavə etməyə başladılar. Beləliklə, yeni, daha möhkəm metal olan tunc əldə edildi. Tuncdan silah, müxtəlif əmək alətləri və bəzək əşyaları düzəldirdilər. |  |

Tunc insan cəmiyyətinin həyatında, təxminən, 3 min il istifadə edilən əsas metal oldu. Məhz buna görə bu dövr tarixdə Tunc dövrü adlanır. Tunc dövründə əkinçilik və maldarlıqda bir sıra yeniliklər baş verdi. |  |
| Maldarlıqdan əldə olunan qida məhsullarını sadalayın.

Əkinçilikdə əsas yenilik toxa əkinçiliyinin xış əkinçiliyi ilə əvəz edilməsi oldu. Ağacdan hazırlanan xış torpağı daha dərindən şumlamağa, əkilən bitkilərin yaxşı yetişməsinə şərait yaratdı. Xışın tətbiqi məhsuldarlığı artırdı. Xış əkinçiliyi güc, dözüm tələb etdiyindən bu işlə, əsasən, kişilər məşğul olurdu. Bu dövrdə maldarlıq da inkişaf etdi. Maldarlıq və metal emalında kişilərin çalışması onların cəmiyyət daxilində nüfuzunun artmasına səbəb oldu. Nəticədə anaxaqanlığı ataxaqanlığı (patriarxat) ilə əvəz olundu. Əmək alətlərinin təkmilləşdirilməsi nəticəsində məhsuldarlıq da, əhalinin sayı da artdı. Bu dövrdə bir neçə qəbilədən ibarət tayfalar* yarandı. Tunc dövründə əkinçilik və maldarlıq ayrı-ayrı əmək sahələrinə bölündü. Bu, birinci ictimai əmək bölgüsü adlanır. Tayfaların bir qismi maldarlıqla, digərləri isə əkinçiliklə məşğul olmağa |  | * Tayfa eyni dildə danışan, ümumi adət-ənənəyə malik olan bir neçə qəbilənin birləşməsidir.