|  | Teatr Qədim yunanlar tanrı Dionisin şərəfinə keçirilən bayramlarda oxuya-oxuya əfsanələr söyləyir və açıq havada səhnələr göstərirdilər. Tamaşaçılar təpənin yamacında oturur, ətəyindəki meydançada isə aktyorlar çıxış edirdi. E.ə. V yüzilliyin sonlarında bütün yunan şəhərlərində belə teatrlar* tikilmişdi. Teatrda əfsanələrlə yanaşı, qədim yunan müəlliflərinin yazdıqları əsərlər də tamaşaya qoyulurdu. Din Qədim yunanlar çoxtanrılı dinə ibadət edirdilər. Onlar tanrıların Olimp dağının zirvəsində yaşadığına inanırdılar. Yunanların baş tanrısı Zevs idi.