Əkinçiliklə yanaşı, qədim misirlilər heyvandarlıqla məşğul olurdular. Təsərrüfatın yüksəlişi müxtəlif sənət sahələrinin də (toxuculuq, dulusçuluq, ağacişləmə və s.) inkişafına təkan verdi. Həyat şəraitinin yaxşılaşması nəticəsində əhalinin sayı artdı, qəbilə və tayfa icmaları yarandı. Zaman keçdikcə iri yaşayış məskənləri və mal mübadiləsinin edildiyi ərazilər şəhərlərə çevrildi. Getdikcə əhali arasında təbəqələşmə baş verdi. İşi təşkil edə bilən, idarəçilik qabiliyyəti olan insanlar başçı oldu. İcma
| daxilində və şəhərlərdə qayda-qanunları müəyyən edən ağsaqqallar və tayfa başçıları idarəçilikdə möhkəmlənərək hakimiyyəti ələ aldılar. Beləliklə, şəhərlərin meydana gəldiyi, idarə sisteminin və hakimiyyətin formalaşdığı ərazilərdə dövlətlər yarandı.
| Nil daşqınları təsərrüfatın yüksəlişinə necə təsir etdi?
| Qədim yunan tarixçisi Herodotun Misiri "Nilin töhfəsi" adlandırması fikrini mətndən istifadə etməklə izah edin.
| Şəklə əsasən qədim misirlilərin təsərrüfat həyatını təsvir edin.