|  | Memarlıq Misir memarlığında əsas yeri fironların dəfn edildiyi piramida formalı tikililər, məbəd və saraylar tuturdu. Misiri əbəs yerə ehramlar ölkəsi adlandırmırlar. Minilliklər keçməsinə baxmayaraq, Misirdə indi də çoxlu sayda ehram qalmaqdadır.

| İnternetdən istifadə edərək müəyyən edin: Xeops ehramından sonra hündür olan ilk tikili hansıdır və o neçənci yüzillikdə inşa edilmişdir?
* Sfinks insan başlı, aslan bədənli əfsanəvi varlıqdır. |  | İnşa edilən ilk ehramlar (piramida) pilləli idi. Əvvəllər fironları çiy kərpicdən düzəldilmiş piramidalarda dəfn edirdilər. Daşdan tikilən ilk piramida firon Coserin şərəfinə inşa edilmişdi. Bu tikilinin hündürlüyü, təxminən, 60 metr olub. Hündürlüyü 147 metr olan ən hündür piramida isə firon Xeops üçün tikilmişdi. Böyük əhəng daşlarından tikilən (hər daşın ağırlığı 2 ton), üzərinə ağ üzlük daşı çəkilən bu piramidanı misirlilər təntənə ilə "Xeopsun üfüqü" adlandırırdılar. Rəvayətə görə, piramidanın ucundakı daş əvvəllər qızıldan olub. Xeopsun ehramı 3 min ildən çox müddət ərzində dünyada ən hündür tikili hesab edilib. Piramidaların qarşısında bütöv qayadan yonulmuş Böyük Sfinks* heykəli ucalırdı. Misirlilər Böyük Sfinksi "dəhşətlər atası" adlandırır, onun fironların ruhlarını qoruduğuna inanırdılar.

Böyük Sfinks