Olimpiya oyunları Qədim Yunanıstanda dörd ildən bir keçirilən idman yarışlarını Olimpiya oyunları adlandırırdılar. Oyunlar yunanların müqəddəs hesab etdiyi Peloponnesdəki Olimpiya şəhərində keçirilirdi. Şəhərin mərkəzində möhtəşəm məbəd yerləşirdi. Məbədin içərisində Zevsin Fidi tərəfindən yaradılmış heykəli ucalırdı. Olimpiya oyunlarında idmançılar idmanın qaçmaq, tullanmaq, güləşmək, disk və nizə atmaq, eləcə də yumruq döyüş növləri üzrə yarışırdılar. Ən təhlükəli yarış hər birinə dörd at qoşulmuş arabaların yarışması idi. |  |
Bu oyunlar zamanı müharibələr dayandırılırdı. Yarış qaliblərini zeytun ağacının budaqlarından hörülmüş çələnglə mükafatlan- dırırdılar. Vətənlərində isə onlara heykəl qoyulurdu. Yunanlar il hesabını ilk Olimpiya oyunlarının keçirildiyi tarixdən - e.ə. 776-cı ildən hesablayırdılar. İndi də hər dörd ildən bir Olimpiya oyunları keçirilir. Oyunlar zamanı nəhəng bir məşəl şölələnir. Bu məşəli Olimpiya şəhərində yandırıb yarışların keçirildiyi ölkəyə gətirirlər. |  |
| Qədim Yunanıstanda Olimpiya oyunlarına yüksək diqqət göstərildiyini hansı məlumatlar təsdiq edir?
| Müasir Olimpiya oyunları barədə məlumat toplayın.

Olimpiya oyunlarında iştirak edən atletlərin amfora üzərində təsviri | Olimpiya məşəli