İskəndərin ölümündən sonra Hindistanda da yunan-Makedoniya işğalına qarşı mübarizə başladı. Bu mübarizədə Mauriya sülaləsindən olan hökmdarlar fərqlənirdi. Bu sülalənin ən qüdrətli hökmdarı Aşoka e.ə. III yüzilliyin ikinci yarısında Hindistanı vahid dövlətdə birləşdirdi. |  |
| Makedoniyalı İskəndərin Hindistanı tamamilə tuta bilməməsinin səbəbini araşdırın.

Təbəqələr

Hindlilər arasında bərabərsizliyin meydana gəlməsi onların dinində əks olunmuşdur. Hindistanda dünyanın və insanların yaradıcısı tanrı Brahma hesab edilirdi. Buna görə də hind kahinlərinə Brahman deyirdilər. Brahmanlar öyrədirdilər ki, guya tanrının özü insanları kastalara (dəyişməyən irsi hüququ və vəzifələri olan insan qrupları) bölübmüş. Dörd əsas kasta vardı: brahmanlar, döyüşçülər, icmaçı kəndlilər və şudralar - nökərlər. Bir insan ömrünün axırına qədər doğulduğu kastada qalırdı. |  |