Məktəbdə şagirdlərə, ilk növbədə, yazmaq, oxumaq, hesablama aparmaq öyrədilirdi. Uşaqlar yumşaq gil üzərində yazmağı öyrənirdilər. Tapşırıqları yerinə yetirəndən sonra gili əzərək hamarlamaq və yeni lövhəyə çevirmək olurdu. Məktəblərdə divar lövhələrindən də istifadə olunurdu. |  |
| Şəkil əsasında şumerlərin təhsil prosesi haqqında mülahizələrinizi söyləyin.
Şumerdə ibtidai sinif

Qazıntılar zamanı tapılan lövhələrdən məlum olur ki, müəllimlər riyazi cədvəllər, məsələ-misal topluları tərtib etmiş, şagirdlər isə onları həll etmişlər.
| Sizcə, İkiçayarasında yazı materialı kimi gil lövhələrdən istifadə edilməsinin səbəbi nə idi?

Elm Şumerlər bacarıqlı riyaziyyatçılar idi. Onlar altmışlıq sistem də yaratmışdılar. İlk dəfə saatı 60 dəqiqəyə, çevrəni 360 dərəcəyə bölən məhz şumerlər olub. Onlar astronomiya ilə maraqlanır, gözlə gördükləri ulduzları müxtəlif bürclərə ayırırdılar. Şumer astronomları Ay və Günəş ilinə əsaslanan təqvimlər düzəltmiş, ili aylara bölmüşlər. Şumer astronomları Günəş və Ay tutulmalarının vaxtını əvvəlcədən müəyyən edə bilirdilər. |  |

İkiçayarasında gil lövhələrin yazılması və saxlanılması