| İBTİDAİ CƏMİYYƏT Paleolit, Homo Sapiens, qəbilə, Mezolit dövrü, ox və kaman, Neolit dövrü, toxa, tuncun ixtirası, tayfalar

| Qədim insanların nə üçün dinozavrlarla rastlaşmadıqlarını araşdırın.
Bacarıqlı insan (Homo Habilis) |  |
| er planeti, təxminən, 5 milyard il əvvəl meydana gəlmişdir. Yerdə həyatın - canlı aləmin yaranması və formalaşması yüz milyon illərlə davam etmişdir. Bu zaman ərzində iqlim, canlı aləm dəfələrlə dəyişmiş, bir sıra bitki və heyvan
növləri yox olmuş, yeniləri yaranmışdır. Yer üzündə mövcud olan canlı aləmin ən alisi insan sayılır. Maraqlı cəhət odur ki, insan Yerdə mövcud olan canlıların ən "cavan"ıdır. Yəni insanların yaranmasına qədər də Yer üzərində su, torpaq, bitki və heyvanat aləmi mövcud idi. Alt Paleolit. İlk insan növlərinin yaranması İlk insan tipləri, təxminən, 3 milyon il bundan əvvəl meydana gəlmişdir. Ən qədim insan tiplərinin qalıqlarına Afrikada rast gəlinir. Ona görə də Afrikanı "bəşəriyyətin beşiyi" adlandırırlar. İlk insanlar müasir insanlardan çox fərqlənirdilər. Onlar iki ayaq üstə gəzə bilsələr də, müasir insanlar kimi sərbəst hərəkət edə bilmirdilər. Onlar əlləri ilə sadə işlər görür, alətlər hazırlaya bilirdilər. Əsas əmək alətləri daşdan hazırlandığından tarixçi alimlər insan cəmiyyətinin bu dövrünü Daş dövrü adlandırırlar. Daş dövrünün ilk mərhələsi Qədim Daş (Paleolit) dövrü adlanır.
| Alimlər ən qədim insanların zahiri görünüşünü necə bərpa edirlər?
Bacarıqlı insan (Homo Habilis) Bu insanlar yeriyən zaman qabağa əyilirdilər. Uzun qolları dizlərindən aşağı düşürdü. Alınları dar, beyinləri müasir insanın beynindən iki dəfə kiçik idi. Onlar danışa bilmir, qırıq səslər vasitəsilə ancaq hisslərini (qorxu, sevinc və s.) bildirirdilər.
Əmək alətləri düzəldən bacarıqlı insan |