|  | Miladi və hicri təqvimləri

| Miladdan əvvəlki illərlə miladdan sonrakı illərin zaman oxunda düzülüş fərqi nədədir?
| Miladi və hicri təqvimlərini müqayisə edin.
|  | Bizim bu gün təqvimdə istifadə etdiyimiz tarix İsa peyğəmbərin doğum günündən başlayır. Bu hadisəyə "milad" (anadan olma) deyilir. Birinci ildən əvvəl olan hadisələrdən danışarkən "eradan əvvəl" (e.ə.), yaxud "miladdan əvvəl" ifadəsi işlədilir. Qədim misirlilər Günəş ili hesablanmasına əsaslanan təqvim yaratmışdılar. Romada Yuli Sezarın göstərişi ilə bu təqvim daha da təkmilləşdirilmişdi. Miladi təqvimdə il 365 gün 6 saatdır. Hər dörd ildən bir il bir gün uzanır. Dünya xalqlarının əksəriyyəti bu təqvimdən istifadə edir. Müsəlman ölkələrinin bəzilərində isə hicri tarixindən istifadə olunur. Bu təqvimin başlanğıcı Məhəmməd peyğəmbərin Məkkədən Mədinəyə "hicrəti", yəni köç etməsi ilə bağlıdır. Bu hadisə miladi təqviminin 622-ci ilində baş vermişdir. Hicri təqvimi Günəş və Ay ilinə əsaslanır. Hicri Ay ili miladi təqvimindən 11 gün qısadır.