| Sizcə, spartalıların hərbi uğurlarının əsas səbəbləri nə idi?
| Sparta dövlətini necə adlandırardınız?
|  | Spartalı oğlanların tərbiyəsi Oğlanların yeddi yaşı tamam olduqda onları valideynlərindən alıb məktəbə verirdilər. Burada onlar bədəni və iradəni möhkəmlədən sərt şəraitdə yaşayırdılar. İdman məşqlərində güləş və yumruq döyüşü mühüm yer tuturdu. Ağrıya dözməyi öyrətmək üçün oğlanları qamçı ilə döyürdülər. Onlar böyüklərin bütün əmrlərini sözsüz yerinə yetirməli, yalnız böyüklər icazə verdikdə danışmalı idilər. Yunan koloniyaları Demos ilə zadəganlar arasındakı şiddətli mübarizə, eləcə də Yunanıstanda əkinəyararlı torpaqların azlığı bir çoxlarını ölkədən çıxıb getməyə məcbur etdi. Yunanıstanın bir sıra şəhərləri Aralıq və Qara dənizi sahillərində özlərinə daimi məskən yerləri, koloniyalar yaratmağa başladı. E.ə. VIII-VI yüzilliklərdə Qafqazdan İspaniyayadək olan dəniz sahillərində çoxlu yunan koloniyaları meydana gəldi. Torpaqsız kəndlilər, varlanmaq istəyən sənətkar və tacirlər koloniyalarda məskunlaşırdılar. Hər bir koloniya ayrıca şəhər-dövlət idi.

|  | Qədim yunanlar harada məskunlaşmasından asılı olmayaraq, özlərini vahid xalq hesab edirdilər. Onlar özlərini ellinlər, vətənlərini isə Ellada adlandırırdılar. Ellinləri ümumi dil, adət-ənənələr, din və vahid yazı birləşdirirdi.
| Koloniyaların salınmasına hansı amillər səbəb olmuşdur?
| Yunan koloniyalarının salınmasının əhəmiyyəti nədir?