* Eredu Şumerlər Eredunu özlərinin ilk şəhəri hesab edirdilər. Son dövrlərin tədqiqatları alimlərə Eredunu ilk şəhərlərdən biri hesab etməyə əsas verir. Məbədlər şəhərdə ən hündür, möhtəşəm tikili olurdu. Zikkurat uzaq məsafədən dağa bənzəyirdi. Məbədin ən yuxarı mərtəbəsində ibadət evi yerləşirdi. |  | İşin düzgün təşkili, birgə fəaliyyət, əmək alətlərinin təkmilləşdirilməsi məhsuldarlığın artmasına səbəb oldu. Məhsulun artıq qalması onu mübadilə etməyə - dəyişməyə imkan verdi. Qəbilə və tayfaların daxilində sənətkarlar, tacirlər və dini məsələlərlə məşğul olan kahinlər meydana gəldi. Şumerlər e.ə. IV minilliyin əvvəllərində mis filizini yüksək temperaturda qızdırmaqla təmiz mis əldə edə bildilər. Onlar əridilmiş mis, qızıl və gümüşü qəliblərə tökərək müxtəlif silah və bəzək əşyaları hazırlamağı bacardılar. E.ə. IV minilliyin ortalarında Şumer sənətkarları tunc əldə etməyi öyrəndilər. Qəlibtökmə üsulu Şumer sənətkarlarının hazırladığı dekorativ əşya Şumer şəhər-dövlətləri Təsərrüfatın bütün sahələrinin, sənətkarlıq və ticarətin inkişafı əhalinin sayını sürətlə artırır, iri yaşayış məskənləri yaranırdı. Bu məskənlər qısa müddətdən sonra Eredu*, Ur, Uruk, Kiş, Laqaş, Nippur və digər şəhərlər kimi formalaşdı. Bu şəhərlər e.ə. IV minilliyin sonları - III minilliyin əvvəllərindən başlayaraq hakimiyyət orqanı, qanunları, məhkəmə sistemi, ordusu olan şəhər-dövlətlərə çevrildi. Şəhər-dövlətlər, adətən, bir tanrının şərəfinə ucaldılan Zikkurat adlanan məbədin ətrafında yaranırdı.