| Nə üçün yunanlar öz azadlıqlarını qoruya bilmədilər?
| Yunanıstanda vahid dövlətin olmamasının mənfi cəhətlərini sadalayın.
|  | Yunan şəhər-dövlətlərinin tənəzzülü Yunan şəhər-dövlətləri ticarətdə üstünlük qazanmaq və qonşu əraziləri tabe etmək üçün bir-biri ilə rəqabət aparırdılar. Yunanıstanda ağalıq etmək uğrunda mübarizədə Afina və Sparta xüsusilə seçilirdi. Onların arasında e.ə. 431-ci ildə başlanan müharibə fasilələrlə e.ə. 404-cü ilədək davam etdi. Sparta qalib gəldi. Afina dəniz ittifaqı ləğv edildi. Müharibələr Yunanıstanın təsərrüfat həyatına böyük zərbə vurdu və şəhər-dövlətlər zəiflədi. Yaranmış vəziyyətdən qonşu Makedoniya dövləti məharətlə istifadə etdi. Makedoniya Yunanıstanın şimalında yerləşirdi. Paytaxtı Pella şəhəri idi. II Filippin hakimiyyəti dövründə Makedoniya xeyli güclənmişdi. O, zəifləmiş yunan şəhər-dövlətlərini bir-birinin ardınca ələ keçirirdi. II Filipplə yunan orduları arasında həlledici döyüş e.ə. 338-ci ildə Xeroneya şəhəri yaxınlığında oldu. Döyüş Makedoniya ordusunun qələbəsi ilə başa çatdı. Əksər yunan şəhər-dövlətlərinin azadlığına son qoyuldu. Hərbi xidmətə başlayanda Afina gənclərinin andı "Mən bu müqəddəs silahı rüsvay etməyəcəyəm və vuruş zamanı harada dayanmağımdan asılı olmayaraq, öz yoldaşımı tək qoymayacağam. Mən öz ocağım uğrunda vuruşacaq və vətənimi özümdən sonra daha qüdrətli və güclü qoyacağam. Mən hamı kimi həm indiki, həm də gələcəkdə qoyulacaq qanunlara tabe olacağam".