Misirlilərin inanclarına görə, insanın bədəni bütöv qaldıqca o yaşayır. Buna görə onlar vəfat etmiş adamın bədənini olduğu kimi saxlamağa çalışırdılar. Belə ki ölülərin bədəninə duzlu maddələr, məhlullar sürtür, onları qatran və duz hopdurulmuş tənziflə sarıyırdılar. Belə dəfn adəti mumiyalanma adlanırdı. |  | Mumiyalanma

İncəsənət Misir incəsənətində əsas yeri heykəltaraşlıq və rəssamlıq tuturdu. Məbəd və məqbərələrə rəngli boyalarla çəkilmiş rəsmlər, ucaldılmış heykəllər Misir sənətkarlarının yüksək səviyyəsindən xəbər verir. Rəsm və heykəllərin əksəriyyəti tanrıları və fironları əks etdirirdi. Fironların daş və qranitdən heykəllərini hazırlayan heykəltaraşlar onların əzəmətli görünməsinə çalışırdılar. İri daş heykəllərlə yanaşı, ustalar ağacdan kiçik fiqurlar da düzəldirdilər. Qızıl və qiymətli daşlarla işləməyi bacaran Misir sənətkarları yüksək ustalıq nümayiş etdirirdilər. |  | Qədim Misir məmurunun məqbərəsindən tapılmış, onun işini əks etdirən fiqurlar
| Sizcə, bu şəxsin məmur olması nədən görünür?
| Şəkil əsasında kiçik mətn hazırlayın.