| Sizcə, ticarətdə mal mübadiləsi, yoxsa puldan istifadə daha yaxşıdır?
* Günəmuzdçu gördükləri gündəlik işə görə haqq alan adamdır. |  | Afina şəhər-dövləti E.ə. VIII yüzillikdən etibarən Yunanıstanda bir çox şəhər-dövlətlər meydana gəldi. Bunların ən qüdrətlilərindən biri Orta Yunanıstanın Attika vilayətində salınmış Afina idi. Şəhərin ortasında, hündür təpə üzərində tikilmiş akropolda yaşayan adlı-sanlı adamlar Attikanın bütün əhalisini özlərinə tabe etmişdilər. Onlar öz idarə üsullarını "aristokratiya", yəni "Yaxşıların hakimiyyəti" adlandırırdılar. "Aristokrat" sözü buradan əmələ gəlib "adlı-sanlı adam" və ya "nəsli məlum olan zadəgan" deməkdir. Attikanın qalan azad əhalisi demos adlanırdı. Əhali əkinçilik və maldarlıqla məşğul olurdu. Təpələrin yamaclarında üzüm, vadilərdə isə zeytun ağacları becərilirdi. Sənətkarlar gildən amforalar - iki qulplu, dar boğazlı qablar düzəldirdilər. Bu qablarda şərab və zeytun yağı saxlanılırdı. Akropolun yaxınlığında bazar meydanı - aqora yerləşirdi. Təsərrüfatın və sənətkarlığın inkişafı ticarətin yaranmasına və genişlənməsinə təkan verdi. Afinada hazırlanan məhsullar limanlarda gəmilərlə başqa ölkələrə aparılırdı. E.ə. VII yüzillikdə Afinada gümüş pul kəsilirdi. Əvvəllər öz təsərrüfatlarında çalışan adlı-sanlı adamlar torpaq sahələri genişləndikcə onu becərmək üçün günəmuzdçular*