Parfiya dövləti qədim işquz - iskit, əhəməni və qismən yunan ənənələri üzərində qurulmuşdu. Geniş əraziləri əhatə edən ölkədə müxtəlif mədəniyyətlərə malik xalqlar yaşayırdı. Makedoniyalı İskəndərin zamanından burada yunanlar məskunlaşmışdılar. Təsadüfi deyil ki, Parfiya pulları üzərində yunan yazılarına rast gəlinir. Bununla Parfiya hökmdarları hakimiyyətlərinin Makedoniyalı İskəndərdən gəldiyini göstərməyə çalışırdılar. Həmçinin ölkədə yazıya, inanclara İran təsirləri daha güclü idi. Bəzi Parfiya hökmdarları öz şəcərələrini Əhəməni taxtına da bağlamışlar. Bu addım da hökmdar hakimiyyətini möhkəmləndirmək niyyətindən irəli gəlirdi. Din Parfiyada müxtəlif dinlər yayılmışdı. Əhalinin bir hissəsi tanrıçılığa sitayiş edirdi. Parfiya hökmdarları hunlar kimi "qut" (Tanrı səadəti) inancına sahib idilər. Bu inanca görə, Tanrı onlara hakimiyyəti Günəş və Ay vasitəsilə verirdi. Buna görə ölkədə Günəş, Ay, eləcə də su və od müqəddəs hesab edilirdi. Parfiya əhalisi arasında zərdüştilik dini də yayılmışdı. |  | Parfiya pulları Nisada hökmdar sarayının daxili görünüşü
| Parfiyada müxtəlif dinlərin yayılması nə ilə bağlı idi?
| Daha hansı xalqların Günəşə və Aya sitayiş etdiyini xatırlayın.