Harappa

|  | E.ə. II minillikdə köçəri ari tayfaları şimal-qərb tərəfdən Hindistana hərəkət etdilər. Ari tayfalarına racələr başçılıq edirdilər. Arilər yerli əhali ilə qarışaraq oturaq həyata keçmiş, əkinçiliklə məşğul olmuş və qonşuluq icması halında yaşamışlar. E.ə. XI yüzillikdə hind-arilər dəmir emal etməyi öyrəndilər. Də- mir alətlərlə Qanqın ətrafındakı cəngəllikləri təmizləyən hind- lilər əkin sahələri üçün şərait yaratdılar. Burada əkinçiliklə yanaşı, maldarlıq və sənətkarlıq da sürətlə inkişaf etməyə başladı. Dövlətin yaranması Hind xalqının əməyinin bəhrəsini racələr və başqa adlı-sanlı adamlar mənimsəyirdilər. Onlar yığılan məhsulun və heyvan balalarının bir hissəsini qonşu icmaların əlindən alırdılar. Racələr əvvəlcə başçı seçilir, tədricən padşaha çevrilir, hakimiyyəti miras kimi öz uşaqlarına verirdilər.

| Ari tayfalarının oturaq həyata keçməsinin səbəbi nə oldu?
| Hindistanda ilk dövlətlərin Hind çayı vadisində yaranmasının səbəbini nə ilə izah etmək olar?
|  | Beləliklə, e.ə. I minillikdə Hindistanda padşah hakimiyyəti, qoşunu, keşikçiləri, məmurları olan dövlətlər əmələ gəldi. Vahid dövlətin olmaması ölkənin müdafiəsini çətinləşdirirdi. E.ə. VI yüzillikdə Hindistanın şimal-qərbi Əhəməni dövlətinin tabeçiliyinə keçdi. Əhəməni dövlətinə son qoyan Makedoniyalı İskəndər e.ə. 327-ci ildə Hindistana yürüş etdi. O, Hind çayına qədər Hindistan torpaqlarını ələ keçirdi.