|  | Astronomiya

| Ulduzları müşahidə etməklə səhrada və dənizdə necə hərəkət etmək olar? Fikrinizi əsaslandırın.
Günəş tanrısı Ra |  | Qədim Misiri "qızıllı ölkə" adlandırırdılar. Lakin onun əsas sərvətini əkinçilikdən əldə olunan buğda və digər dənli bitkilər təşkil edirdi. Bol məhsul Nilin daşqınlarından asılı olduğundan dövlət bu işi həmişə nəzarətdə saxlayırdı. Bənd və kanallar hazırlamaq üçün daşqının vaxtını dəqiq bilmək lazım idi. Misirli alimlər bu daşqınların vaxtını ulduzları müşahidə etməklə öyrəndilər. Onlar daşqın zamanı göydə ulduzların eyni mövqedə olmasını müəyyən etdilər. Beləcə, astronomiya elminə aid ilk biliklər yarandı. Kahin-alimlər ulduzlu göyün xəritəsini tərtib etdilər. Astronomiya ilə məşğul olan alimlər Nildə baş verən bir daşqından digərinə qədər olan zamanı hesablayıb təqvim yaratdılar. Misir təqvimi 12 aya - 365 günə bölünürdü. Hər ay 30 gündən ibarət idi. İlin sonuna 5 gün əlavə edib, həmin günləri bayram edirdilər. Misirli alimlər Günəş və Ay tutulmalarının vaxtını dəqiq bilirdilər. Günəş və su saatlarından istifadə edilirdi. Din Qədim misirlilər dini inanclarına və etiqadlarına görə, çoxtanrılı və bütpərəst idi. Onlar insan və bitkilər üçün əsas işıq, istilik mənbəyi olan Günəşə, gecələr yeri işıqlandıran Aya, Nil çayına, müxtəlif heyvan və quşlara səcdə edirdi. Evlərinə isə bu tanrıların daşdan, ağacdan düzəldilən heykəllərini qoyurdular. Onlar tanrıları quş, yaxud heyvan başlı, insan bədənli təsvir edirdilər. Baş tanrı sayılan Amon fironun havadarı, tanrıların hökmdarı sayılırdı. Təbabət
Misirlilərin bu sahədə də böyük nailiyyətləri var idi. Həkimlər xəstəliyi təyin etmək üçün nəbzi dinləyir, müalicədə müxtəlif bitkilərdən istifadə edirdilər. Onlar cərrahiyyə əməliyyatları aparır, göz, diş və digər xəstəlikləri müalicə edirdilər. Qədim Misirdə tibb elminin inkişafına mumiyalama adəti də güclü təsir göstərmişdi. | Qədim Misirdə gözün müalicəsi