Mikena şəhərində yaşayan axey-yunan tayfaları Krit mədəniyyətindən çox şey mənimsəmişdilər. Onların hündür təpə üzərində ucaltdığı akropolda ("yuxarı şəhər") şah sarayı və adlı-sanlı adamların evləri var idi. Sarayın yaxınlığındakı qayalarda sərdabələr çapılırdı. Dəfn olunanların üzlərinə qızıl maskalar taxılırdı. Akropolun ətrafında tacirlərin evləri, sənətkarların və əkinçilərin komaları yerləşirdi. E.ə. II minilliyin sonlarında Yunanıstanın şimalından gələn dori-yunan tayfaları Mikena mədəniyyətini məhv etdilər. |  | Yunanlar nəhəng sal daşlardan qurulmuş tikililəri, məsələn, Mikena akropolunun divarını "Təpəgöz qurğuları" adlandırırdılar. Onlar fikirləşirdilər ki, yalnız təpəgöz kimi nəhənglər bunları tikə bilərlər.
| Krit-Mikena memarlığı barədə məlumat toplayın.