tuturdular. Təsərrüfatın inkişafı və qulların sayının artması kəndlilərin də vəziyyətini dəyişirdi. Məhsul az olan vaxtlarda yoxsul kəndlilər adlı- sanlı adamlardan faizlə borc alırdılar. Borc verən kəndlinin torpaq sahəsinə borc daşı qoyurdu. Bu daşın üzərində kəndlinin nə qədər borc aldığı və qaytarmalı olduğu vaxt yazılırdı. Borcunu vaxtında qaytara bilməyən kəndlinin torpağı əlindən alınır və o, ailəsi ilə birlikdə qula çevrilirdi. |  | Borc daşının qoyulması

Demos ilə aristokratlar arasında mübarizə E.ə. VII yüzillikdə Afinada bütün məsələləri adlı-sanlı adamlardan ibarət Ağsaqqallar şurası həll edirdi. Şuranın qəbul etdiyi qanunlar əsasında məhkəmə qurulurdu. Qanunlar adlı-sanlı adamların həyatını və əmlakını qoruyurdu. Kiçik səhvə görə ölüm hökmü verilirdi. Ona görə də demos deyirdi ki, bu qanunlar "mürəkkəblə deyil, qanla yazılmışdır". Həmin qanunlardan biri onu tərtib edənin adı ilə "Drakon qanunları" adlanırdı. |  |
| Təsərrüfatda qul əməyinin tətbiq olunması kəndlilərin vəziyyətinə necə təsir edirdi?
| "Drakon qanunları" kimlərin mənafeyinə xidmət edirdi?