* Papirus Nilin sahillərində papirus adlanan qamış bitirdi. Papirus qalın gövdəli, hündür olur. Misirlilər ondan sal və qayıqlar hazırlayır, evlərinin damını örtürdülər. |  |
| isir dünyanın ən uzun çayı olan Nil çayının ətrafında yerləşib. Yer üzərində sonuncu böyük buzlaşma dövrü bitdikdən sonra kəskin iqlim dəyişikliyi baş verdi. Afrikanın şimal hissəsinə
yağan yağışlar kəsildi, istilik artdı və yüzilliklərlə davam edən quraqlıq başladı. Nəticədə Afrikanın şimalında yerləşən su mənbələrinin - çay və göllərin çoxu qurudu. Meşələr, çəmənliklər yox oldu və Afrikanın şimalı səhraya çevrildi. Böyük səhra (Saxara) yarandı. Həmin ərazilərdə yaşayan insanlar və heyvanat aləminin çoxu cənuba çəkildi. İnsanların bir qismi isə Nil çayının ətrafında məskunlaşdı. Əsas məşğuliyyəti yığıcılıq və ovçuluq olan insanlar üçün həmin dövrdə Nil, demək olar ki, həyat mənbəyi idi. Nil daşqınları Nil çayı cənubda dağlıq ərazidə yerləşən göllərdən başlayır, düzən ərazidən keçərək Aralıq dənizinə tökülür. Güclü yağışlar nəticəsində Nil çayı öz məcrasından çıxır, daşqınlar başlayırdı. Bir neçə ay davam edən daşqınlardan sonra çayın ətrafında müxtəlif bitki və minerallarla zəngin olan lil - qara torpaq qatı qalırdı. Çox münbit və yumşaq olduğundan bu torpaq əkinçilik üçün əlverişli idi. Belə torpağı toxa və ağacdan düzəldilmiş yüngül xışla da şumlamaq olurdu. Münbit torpaqlardan bol məhsul əldə edilirdi. Misirlilər qamış qarışdırılmış gildən bəndlər çəkir, çayın ətrafındakı torpağı ayrı-ayrı sahələrə bölüb əkin yerlərini artırırdılar. Nil çayından aralı olan torpaqları suvarmaq üçün arxlar qazır, kanallar çəkirdilər. Suyun çatmadığı hündür yerləri şaduf adlanan qurğunun köməyi ilə suvarırdılar.