lətini müəyyən müddətə seçilmiş adamlar idarə edirdi. Romalılar belə idarəetməni respublika, yəni "xalqın işi" adlandırırdılar. Plebeylər respublika qurulduqdan sonra da hüquqsuz qaldılar. Onların qoşunda xidmətdən boyun qaçırması patrisiləri güzəştə getməyə məcbur etdi. E.ə. V yüzilliyin əvvəllərində plebeylər hər il özləri üçün müdafiəçi Xalq tribunları seçmək hüququ əldə etdilər. Tribun konsulların və senatın plebeylərə aid hər bir qərarını ləğv edə bilərdi. Bunun üçün onun veto (“qadağan edirəm") deməsi kifayət idi. Tribunun öldürülməsi ən ağır cinayət hesab edilirdi. Patrisilərə qarşı 200 ildən artıq davam edən mübarizə plebeylərin qələbəsi ilə başa çatdı. E.ə. III yüzilliyin birinci yarısında plebeylər Romanın tam hüquqlu vətəndaşı oldular. |  |
Hər bir Roma vətəndaşı istənilən vəzifəyə seçilə bilərdi. Lakin vəzifəyə görə əməkhaqqı verilmirdi. Buna görə də yoxsullar vəzifə tutmaq istəmirdilər. Vəzifələrə daha çox adlı-sanlı adamlar, quldarlar seçilirdi. Roma respublikası zadəgan respublikası idi. |  |
| Respublika idarəetməsinin demokratik xüsusiyyəti nədə idi?