|  | Ədəbiyyat E.ə. I yüzillikdən - eranın I yüzilliyinin başlanğıcınadək olan müddəti Roma poeziyasının "qızıl dövrü" adlandırırlar. Məşhur şair Vergili Avqustun sifarişi ilə "Eneida" poemasını yazmışdı. Romada elmin müxtəlif sahələri inkişaf etmişdi. Plininin "Təbiət tarixi" kitabında Aralıq dənizi sahillərində yerləşən bütün ölkələrin elmi bilikləri toplanmışdı.

Yuli Sezarın tapşırığı ilə İskəndəriyyə astronomları təqvim tərtib etmişdilər. Romada tətbiq edilmiş təqvimdən müəyyən dəyişikliklərlə indi də istifadə olunur. Ayların latın adları da saxlanılmışdır. Sentyabr "yeddinci"; dekabr "onuncu" (Romada il mart ayından başlayırdı) deməkdir. İyul Yuli Sezarın şərəfinə, sonrakı ay isə Avqustun şərəfinə adlandırılmışdır. Romalılar il hesabını e.ə. 753-cü ildən hesablayırdılar. |  |
Plini |  | Yazı Romalıların yaratdığı latın əlifbasından indi də çoxlu xalqlar, eləcə də Azərbaycan xalqı istifadə edir. Latın dili italyan, fransız, rumın və bəzi başqa dillər üçün əsas olmuşdur. İndi də elmdə bitkilərə və heyvanlara latın dilindəki adlar verilmişdir. Xəstəliklərin və dərmanların adları da latıncadır.
| Yunan və Roma mədəniyyətlərini müqayisə edin.