| Sizcə, şahmat oyununu döyüşün gedişi ilə müqayisə etmək olarmı? Fikrinizi əsaslandırın.
|  | Memarlıq E.ə. III yüzillikdə tikilən yüksək sütunlar Hindistan padşahlığının qüdrətini göstərən abidələrdir. Hər sütun bütöv daş parçasından yonulmuşdur. Bu daş parçalarından birinin üstündə 4 aslan heykəli vardır. Bu aslanlar keşikçi kimi hər tərəfə baxaraq sanki dövlətin sərhədlərini qoruyur. E.ə. I yüzillikdə daşdan yonulan darvaza çox gözəl incəsənət abidəsidir. Heykəltaraşlar bu darvazanı naxışlarla bəzəmiş, Hindistanın zəngin bitki və heyvanlarını, əfsanə qəhrəmanlarını və əhalisinin gündəlik həyatını təsvir etmişlər. Yazı və elm Hindlilər qurudulmuş palma yarpaqlarında yazı yazırdılar. Onlar riyaziyyat elminə sıfır rəqəmini gətirdilər. Bununla onlar indi, demək olar ki, bütün dünyanın istifadə etdiyi sadə və çox rahat onrəqəmli hesabı ixtira etdilər. Onlar riyaziyyat sahəsində kvadrat və kub kökləri çıxara bilirdilər. Qədim hindlilər Yer kürəsini şar şəklində təsəvvür edirdilər. Şahmatın vətəni Hindistan şahmat oyununun vətənidir. Sümükdən düzəldilən şahmat fiqurları qədimdəki hind qoşununu təsvir edir. Hindistanda şahmat oyununu "dörd növ qoşun" adlandırırdılar. Palma yarpağında yazı