Spartakın dəstəsi Vezuvi dağında məskən saldı. Üç min roma döyüşçüsü oranı mühasirəyə alıb, qayadan düşən yeganə cığırı tutdu. Qullar üzüm tənəklərindən nərdivan hörüb gecə ikən sıldırım qayadan aşağı endilər. Romalılar burada keşikçi qoymamışdılar. Üsyançılar qəflətən romalıların üzərinə atılıb onları darmadağın etdilər. Mark Krass
| Qulların məğlub olmasının səbəblərini araşdırın.
|  | Spartak üsyanı Kapuya şəhərində böyük qladiator məktəbi var idi. E.ə. 74-cü ildə burada qullar üsyan qaldırdı. Üsyana ağıl və cəsarəti ilə seçilən Spartak rəhbərlik edirdi. İtaliyanın hər yerindən Spartakın yanına qullar axışıb gəlirdi. Onun ordusunda on minlərlə qul var idi. Spartak onları Roma ordusu qaydasında təşkil edib sərt nizam-intizam yaratdı. İki konsulun başçılığı ilə üsyançılara qarşı qoşun göndərildi. Spartak onların birləşməsinə imkan vermədən hər ikisini ayrı- ayrılıqda məğlub etdi. Belə olduqda senat üsyançılara qarşı yeni böyük ordu göndərdi. Spartak tərəfdarlarının əhatəsində Ordunun komandanı varlı Krass oldu. Spartak Siciliya adasına keçmək istəyirdi. Lakin dəniz quldurları bunun üçün haqq alsalar da, Spartakı aldatdılar. O, adaya keçə bilmədi. Krassın qoşunu onun geriyə yolunu kəsib üsyançıları tələyə saldı. Spartak üsyançılara dedi: "Acından ölməkdənsə, qılınc zərbəsindən ölmək daha yaxşıdır". Üsyançılar Krassın ordusuna hücum etdi. E.ə. 71-ci ildə baş vermiş sonuncu döyüşdə Spartak həlak oldu. Qulların mərdliklə vuruşmasına baxmayaraq, Krassın və Pom- peyin legionları tərəfindən darmadağın edildilər. Kapuyadan Romaya gedən yol boyunca altı min qul çarmıxa çəkildi.