və Kiçik Asiyada olan yunan şəhərlərinin müstəqilliyini tanıdı. Onun hərbi donanmasına Egey dənizində üzmək qadağan olundu.
| Yunanların qələbə qazanmasının iki əsas səbəbini müəyyən edin.
| Yunan-Əhəməni müharibəsi barədə mətn qurun.
|  | Salamin dəniz döyüşü

Afina quldarlıq demokratiyası

Əhəməni dövləti üzərində qələbədən sonra Yunanıstan Aralıq dənizi hövzəsində ən güclü ölkə oldu. Bundan sonra afinalılara "dəniz sahibləri" deyirdilər. Qələbə nəticəsində xeyli qənimət əldə olundu. Bazarlarda minlərlə adam qul kimi satılırdı. Qul əməyindən ən çox filiz mədənlərində, daş karxanalarında istifadə olunurdu. Qulları "insanayaqlı" adlandırırdılar. E.ə. V yüzilliyin ortalarında Afina Yunanıstanın ən qüdrətli dövləti idi. Burada hakimiyyət uğrunda gedən mübarizənin nəticəsində yoxsul vətəndaşların hüquqları xeyli artmışdı. Onlar indi bütün vəzifələri tuta bilərdilər. Vəzifəyə görə əməkhaqqı verilirdi. Afinada quldarlıq demokratiyasının ən yüksək inkişaf dövrü Periklin strateqliyi illərinə təsadüf edir. Dövlətin ali orqanı xalq yığıncağı idi. Yığıncaqda qanunlar qəbul edilir, müharibə və sülh məsələləri həll edilirdi. Strateq və xəzinədar da yığıncaqda seçilirdi. Xalq yığıncağında 20 yaşına çatmış vətəndaşlar iştirak edə bilərdilər. Afinada dövlətin bu cür idarə olunması demokratiya, yəni "demosun (xalqın) hakimiyyəti" adlanırdı. |  | Perikl
| Sizcə, qulları nə üçün belə adlandırırdılar?
| Afinada demokratik idarəetmənin əsas əlamətlərini sadalayın.
| Perikl və Solonu müqayisə edin.