| Qədim rəssamların rəngli boyaları necə əldə etdiyini araşdırın.
İspaniyada Altamira mağarasında öküz təsviri
| Qəbilə icmasının yarandığı dövrdə qadınların yüksək mövqe tutmasının səbəbləri nə idi?
| Sonuncu buzlaşma dövründə insanların həyatında hansı dəyişikliklərin baş verdiyini deyin.
Neolit dövrünə aid oraq |  | Bu insanlar təbiəti diqqətlə izləyir, ovladıqları heyvanların təsvirini yaşadıqları mağaralara, qayalar üzərinə həkk edirdilər. Beləliklə, insanların mənəvi həyatının bir hissəsi olan incəsənət yaranmağa başlayırdı. Ağıllı insanın formalaşması cəmiyyətin həyatında da dəyişiklik yaratdı. Birgə yaşamağa məcbur olan insan birliyi (ulu icma) qan qohumluğu əsasında formalaşan qəbilə icması ilə əvəz olundu. Qəbilədə birləşən insanlar şüurlu şəkildə, bir-birinə qohum olduğunu anlayan və bunu dəyərləndirən insanların birliyi idi. Bu dövrdə qadınlar - analar cəmiyyətdə yüksək mövqe tuturdular. İnsanları həyata gətirən anaya ehtiram və hörmət edilirdi. Qəbilənin mühüm məsələlərində kişilərlə bərabər, ağbirçək, yaşlı qadınlar da iştirak edirdilər. Bu dövr tarixdə anaxaqanlığı (matriarxat) adlanır. Orta Daş dövrü (Mezolit) Qədim Daş dövrünü Orta Daş (Mezolit) dövrü əvəz etdi. Qədim Daş (Paleolit) dövründən sonra da əmək alətləri və silahlar daşdan hazırlanırdı. Orta Daş dövründə iqlim mülayimləşdi. Orta Daş dövründə insanların əsas məşğuliyyəti ovçuluq idi. Buna səbəb heyvanları uzaq məsafədən ovlamağa imkan verən ox və kamanın ixtira edilməsi oldu. Bu silah insanların ətlə təmin olunmasına şərait yaratmaqla yanaşı, təhlükəsizliyini də artırdı. Qida ehtiyatının artması səbəbindən insanlar ovladıqları heyvanların balalarını öz yanlarında, xüsusi düzəldilmiş yerlərdə saxlayırdılar. Beləliklə, heyvanların əhliləşdirilməsinə başlanıldı. Ovçuluq maldarlığın yaranmasına təkan verdi. İnsanlar dənli bitkilərin torpağa düşəndən sonra yenidən cücərib yetişdiyini müşahidə etdilər. Bu bitkilərin yeməli olduğunu müəyyən edən qadınlar topladıqları dəni torpağa əkərək, üstünə su tökdülər. Müasir dövrdə də insan həyatının mühüm hissəsi olan əkinçiliyin ibtidai forması Orta Daş dövründə meydana gəldi. Yeni Daş dövrü (Neolit) Yeni Daş (Neolit) dövründə əkinçilik və maldarlıq insanların əsas məşğuliyyətinə çevrildi. İnsanların özünə ərzaq - qida yarada bilməsi ibtidai cəmiyyətin həyatında böyük dəyişiklik yaratdı. Əkinçilikdə toxadan istifadə olunmağa başlandı. Yetişmiş məhsulu biçmək üçün oraq adlanan alət düzəldildi.