Spartalılar döyüşdə

Sparta dövləti E.ə. II minilliyin sonunda dorilər Cənubi Yunanıstanın Lakonika vilayətini işğal edərək Sparta şəhərinin əsasını qoydular. Özlərini isə spartalılar adlandırmağa başladılar. Afina ilə eyni vaxtda Spartada quldar dövləti meydana gəldi. İşğalçılıq müharibələri nəticəsində spartalılar Peloponnesin cənub hissəsini özlərinə tabe etdilər. Onlar itaət altına alınmış əhalini qula çevirdilər. Qulları hilotlar adlandırırdılar. Peloponnesin azad əhalisi spartalılara vergi verirdi. Spartalı kişilərin hamısı döyüşçü idi. Onlar yaxşı silahlanırdılar. Sparta ordusunun düzülüşü falanqa* adlanırdı. Qanun onlara hərbi işdən başqa ayrı bir işlə məşğul olmağı qadağan edirdi. Sparta falanqası |  | Lakonik danışıq Spartalılar qısa və aydın danışmağa üstünlük verirdilər. Belə danışıq lakonik danışıq adlanır, yəni Lakonikadakı kimi. Məsələn, spartalı qadın oğlunu müharibəyə yola salarkən deyirdi: "Qalxanla, ya da qalxanın üstündə". Qalxanı itirmək rüsvayçılıq sayılırdı. Döyüşdə mərdliklə həlak olmuş döyüşçünün cənazəsini qalxanın üstündə gətirirdilər. * Falanqa Makedoniya və Yunanıstanda piyada döyüşçülərin düzülüş qaydasıdır.