Təhsil Yunanlar təhsilə böyük önəm verirdilər. Ən yaxşı məktəblər Afinada idi. Azad insanların övladları bu məktəblərə gedirdilər. Onlar itiuclu stil adlanan metal çubuqla mum lövhələr üzərində hərflər cızırdılar. Stilin küt tərəfi ilə yazılanı pozurdular. Yunanların öz əlifbası var idi. Onun əsasında sonralar latın və kiril əlifbaları yaranmışdı. Məktəbdə şagirdlər Homerin "İliada" və "Odisseya" poemalarını əzbərləyirdilər. Elm Qədim Yunanıstanda yaşamış Demokrit, Hippokrat, Herodot və Aristotel kimi alimlər elmin inkişafına böyük töhfələr vermişdilər. Demokrit dünyanın ən xırda zərrəciklərdən - atomlardan ibarət olduğunu söyləmişdir. Hippokratın təliminə görə, həkim xəstəliyə qalib gəlməkdə orqanizmə kömək etməli idi. Aristotel bütün elmi bilikləri ayrı-ayrı sahələrə bölərək onlara botanika (bitki), fizika (təbiət) və s. adlar vermişdi. İskəndər Aristotel haqqında Aristotel İskəndərin müəllimi olmuşdur. İskəndər Aristotelə heyran idi. Öz sözləri ilə desək, müəllimini atasından az istəmirdi. O deyirdi ki: "Filippə həyatı üçün, Aristotelə isə ləyaqətlə yaşadığına görə borcludur". |  | Homer Herodot Herodot e.ə. V yüzillikdə tarix elminin əsasını qoymuş, yunan-Əhəməni müharibəsinin tarixini yazmışdı. Onun "Tarix" kitabı Yunanıstan, Ön Asiya, Misir və Azərbaycanın qədim tarixini öyrənmək üçün qiymətli mənbədir. Herodotu "tarixin atası" adlandırırlar.
| Sizcə, nə üçün Herodotu "tarixin atası" adlandırmışlar?