Dövlətin süqutu Kiaksardan sonra hakimiyyətə onun oğlu Astiaq gəldi. Astiaqın hakimiyyətinin son illərində Midiyanın daxili və xarici vəziyyəti mürəkkəbləşməyə başladı. Daxili siyasətdə Astiaq zadəganların hüququnu məhdudlaşdırırdı. Nəticədə hökmdarla əyanlar arasında ziddiyyətlər artdı. Bu-dövrdə Midiya sarayında farsmeyilli qüvvələr gizli fəaliyyət göstərirdi. Bu qüvvələr Fars hakimi II Kiri hakimiyyətə gətirməyə çalışırdılar. Üç il davam edən müharibə nəticəsində II Kir Midiyanın paytaxtı Ekbatan (Həmədan) şəhərini tutdu. Bununla Midiya dövləti e.ə. 550-ci ildə süquta uğradı və onun ərazisində Əhəməni dövləti yarandı.
| Midiyanın süqutunu şərtləndirən amillər hansılar idi?
II Kir |  | Əhəməni dövləti Farslar Midiya mədəniyyətinin bir çox cəhətlərini, eləcə də dövlət quruluşu və idarəetmə sistemini mənimsədilər. Bir neçə il ərzində II Kir Midiya dövlətinin tərkibinə daxil olan ölkələri özünə tabe etdi. Tezliklə Əhəməni ordusu Kiçik Asiyada güclü dövlət sayılan Lidiyanı, e.ə. 539-cu ildə Babil şahlığını, Kiçik Asiyada yerləşən yunan şəhərlərini işğal etdi. Onun dövründə Əhəməni dövləti qüdrətli dövlətə çevrildi. Ön Asiyanın müxtəlif ictimai, iqtisadi inkişaf səviyyəsində olan ölkələri və xalqları bir dövlət tərkibində birləşdirildi. Əhəməni dövlətinin sərhədləri şərqdə Hindistana, qərbdə isə Aralıq və Egey dənizlərinin sahilinə çatırdı. E.ə. 530-cu ildə II Kir massaget tayfaları üzərinə yürüş etdi. Bu yürüş II Kir üçün faciəvi sonluqla nəticələndi.